Landshuad is ums Joar 1150 ois Landeshuata urkundle eawend worn. Umara 1204 is Landshuad zua Haptstod vo Baiern worn. Und bloß wei se de streitadan Wittlsbacha ned einig worn san, is nodig worn, das ma Baiern teit hod. Da oa hod Minga griagt und a wengal Land umadum und da anda hod se Landshut bhoitn und vo do aus sein Teil vo Baiern regiert. Da easte Herzog vo Bayern-Landshuad war da Herzog Friedrich da Weise, dea vo 1375 bis 1393 regierd hod. Im Joar 1493 hod da Herzog Georg vo Baiern ois easchda fia sei Land a Reinheitsgebot auf Bia ealossn. Mitm Dod vom Georg am Reichn am 1. Dezemba 1503 is s zum Landshuada Eabfoigekriag kema. Seitdem is Minga ds Haptstod vo Bayern.